Adventista di Shete Dia

E denominashon di Atventista di Shete Dia o simplemente Atventista di Shete Dia ta un komunidat religioso mundial ku tin su orígen den siglo diesnuebe na Merka. E denominashon ta basá riba un interpretashon protestant di beibel, ku énfasis spesial riba e "di dos binimentu" (atventismo) di Kristu i e opservashon di sabatnan (djasabra ) komo día di deskanso i adorashon, segun e di kuater mandamentu den beibel.

E komunidat ta pone hopi énfasis riba bida di salú, enseñansa, i servisio komunitario, i e ta operá un ret global di skol, hospital, i organisashonnan di benefisensia. E tin mas ku 21 mion miembro mundialmente, na mas ku 200 pais.

 Karibe Hulandes 
Riba e Islanan ABC, e denominashon di Atventista di Shete Dia tin presensia desde komienso di siglo binti, originalmente bou di Colombia-Venezuela Union Conference.Dutch Caribbean Union Mission, ESDA Na 1935 e Mishon di Antia Hulandes, a wòrdu formalmente inkorporá bou di e nòmber Advent Zendingsgenootschap. E region aki a wòrdu reorganisá den 1989 den e Colombia Union i Venezuela-Antillean Union. Desde 2015 e mision ta strukturá bou di un propio organisashon regional: Dutch Caribbean Union Mission, ku ta kubri e islanan di Aruba, Boneiru, i Kòrsou i ta kai bou  di e Divishon Interamerikano.

Na Kòrsou, e komunidat atventista ta aktivo ku iglesia, hospital i skolnan. Na Aruba i Boneiru tambe tin iglesia i skolnan ku ta sirbi e komunidat lokal.

Category:Kristianismo